Pilot-PHP

Faget "LV197D Webprogrammering i PHP" er 100 % nettbasert med studenter over hele landet. Det var 35 studenter hvorav 22 fullførte. Piloten har blitt gjennomført over våren 2010.
 * Om piloten:**

I kursbeskrivelsen for PHP-faget er det beskrevet overordnede og detaljerte læringsutbytter for hhv kunnskaper, ferdigheter og holdninger. Vurderingen i kurset baserer seg på en nettbasert eksamen på 4 timer, hvorav en del er en digital test (flervalg etc) som rettes automatisk, og resten er et programmeringsarbeid som leveres inn. For å best mulig støtte opp under læringsutbyttebeskrivelsene i kurset, er et større prosjekt obligatorisk (individuelt arbeid). Målet med prosjektet er å se større sammenhenger utover det en får gjennom øvinger og lærestoff, og å få vurdert praktisk innlæring av ferdigheter underveis i faget.
 * Samstemt undervisning:**

For å forberede seg mot den digitale testen på eksamen, skulle studentene lage sine egne tester halvveis ut i kurset. Studentene fikk deretter ta hverandres tester. Slik fikk de bedre forståelse for hva en digital test er, og muligheten til å se fagstoffet fra nye synsvinkler. Alt gjøres i it´s learning og er beskrevet mer detaljert i verktøykassen under Student lager flervalgsoppgaver.
 * Verktøy:**

For å maksimere læringsutbyttet av prosjektet skulle hver student medstudentvurdere prosjektinnleveringen til tre andre studenter. Slik får en motivasjon til å jobbe godt med eget prosjekt, innsikt i alternative måter å løse oppgaven på, og flere anonyme, men konstruktive tilbakemeldinger på sitt eget arbeid. Medstudentvurdering er beskrevet nærmere i dette blogginnlegget og også i verktøykassen under Medstudentrespons uten karakter.

Våren 2010 lagde 11 studenter sin egen test i forbindelse med øving 6 (halvveis i semesteret og rett før prosjektet startet opp). Det ble laget mange gode spørsmål. Av totalt 65 spørsmål (5+7+5+8+6+6+10+5+5+2+6) kunne faglærer tenke seg å bruke 14 spørsmål i eksamenssammenheng (i litt modifisert form). Studentene ble bedt om å reflektere om hvorvidt de syntes dette var lærerikt. De aller fleste likte denne type aktivitet. Her kan du se studentenes tilbakemeldinger.
 * Resultater/konklusjon:**

Erfaringene med både digitale tester og medstudentvurdering er positive. Læreren sparer tid samtidig som studentene aktiviseres. Opplegget skaper engasjement, motivasjon og god læring.
 * Refleksjon:**


 * Kildemateriale:**